UPM aloittaa rajun saneerauksen - yli 1000 ulos | Talous | Iltalehti.fi
UPM aloittaa rajun saneerauksen
Yli 1000 ulos
Keskiviikko 31.8.2011 klo 09.43 (päivitetty klo 17.27)
Metsäyhtiö UPM suunnittelee rajua saneerausta ja aloittaa yt-neuvottelut.
UPM:n toimitusjohtaja Jussi Pesonen. (OUTI JÄRVINEN / KAUPPALEHTI)
Myllykosken tehdas perustettiin jo 1800-luvulla
- Perustettu vuonna 1892
- Henkilöstöä noin 375
- Valmistaa päällystettyjä ja päällystämättömiä aikakausilehtipapereita
- Tuotantokapasiteetti noin 600 000 tonnia
- Tehtaalla on toiminnassa kolme paperikonetta
- UPM osti tehtaan kesällä 2011 Myllykoski-konsernilta ja ilmoitti sen lopettamisesta eilen.
Yhtiö aikoo sulkea Kouvolassa sijaitsevan Myllykosken tehtaan tämän vuoden loppuun mennessä. Tehdas työllistää 375 henkilöä.
Samalla yhtiö aikoo sulkea Saksan Albbruckin tehtaan ja suunnittelee Ranskassa sijaitsevan Stracelin tehtaan myyntiä tai siirtämistä pois paperiliiketoiminnasta. Yhtiö aikoo myös sulkea paperikoneen Ettringenin tehtaalla.
UPM:n henkilöstömäärä vähenee 1 170 henkilöllä, jos saneeraustoimet toteutuvat.
Yt-neuvottelut koskevat 1,2 miljoonan tonnin aikakauslehtipaperikapasiteetin pysyvää vähentämistä Suomessa, Saksassa ja Ranskassa.
- Suunniteltujen toimenpiteiden tavoitteena on turvata omaa etuamme ylikapasiteettitilanteessa ja varmistaa jäljelle jäävän tuotantokapasiteetin tehokas käyttö, sanoo UPM:n toimitusjohtaja Jussi Pesonen.
Myös UPM:n vaneriliiketoiminta aloittaa yt-neuvottelut. Suunnitelmien mukaan henkilöstö vähenisi esikuntatoiminnoissa ja myynnissä enintään 75 henkilöllä sekä Suomen kunnossapidossa enintään 50 henkilöllä. Yhteistoimintaneuvottelut alkavat välittömästi.
Yhtiön osakekurssi oli pörssin avautuessa noin seitsemän prosentin nousussa.
Suomen Hoivatilat +4.64%
5. Kyselyn karu tulos: Camillaa ei haluta kuningattareksi, Charlesin suosio ennätysmäisen surkea 21.08.2017 09:36